Jozefa Gimnazio (Dingelstädt)

Jozefa Gimnazio (germane: St.-Josef-Gymnasium) estas ŝtata lernejo en Dingelstädt (Germanujo; Riethstieg 1). La fo-forma komplekso konstruiĝis en 1903/04 fare de la Jozefa Fondaĵo (poste: Frommsche Stiftung) kiun iniciatis Dorothea Fromm, kiel gimnazio jam. La novbaroka tuto kun secesistilaj elementoj kaj multaj kristanaj simboloj aspektas kvazaŭ kastelo. Ĝin aĉetis en 1920 la t.n. franciskaninoj de Thuine. Post la Dua Mondmilito troviĝas ĉi tie supera lernejo por knabinoj. En 1953 la GDR-aŭtoritatoj forpelis la ordenaninojn por establi tiuloke politeknikan superan lernejon. Post la Turniĝo revenis la monaĥinoj kaj deklaris ĝin ree gimnazio: kiun tamen jam en 1991 transprenis la ŝtata mano de la distrikto Eichsfeld. La kvaretaĝa neregule aranĝita ejaro estas parte pucita parte senŝmira. Mansardaj tegmentoj supras kaj la fenestrajn aksojn parceligas pluraj pilastroj. Avankorpo igis la fasadon malpli rigida kun finiĝanta ronda gablo. La portalon enavankorpa havas malrondajn pilastrojn kaj propran gablon. Belegas la interna ŝtuparo. Sudale troviĝis kapelo kiu ŝanĝiĝis je aŭlo. La plafonaj stukaĵoj disponas pri kampetoj kadritaj de kartuŝoj kaj ornamaĵoj. En 1990/91 okazis fundamentaj restaŭradlaboroj. Literaturo Dehio-Handbuch der deutschen Kunstdenkmäler. Thüringen, Deutscher Kunstverlag, München/Berlin 2003, ISBN 3-422-03095-6, p. 212-213 "Jubiläums – Gedanken im Institut in Dingelstädt" - ĉe: Eichsfelder Heimatzeitschrift 6/1987, Mecke Druck und Verlag Duderstadt, p. 257–259 Eksteraj ligiloj hejmpaĝo oficiala prezento - ĉe: ThILLM Notoj